CELEX: 32017D1195
Language: ro
Date: 2017-07-04 00:00:00
Title: Decizia (PESC) 2017/1195 a Consiliului din 4 iulie 2017 de modificare a Deciziei 2014/129/PESC de promovare a unei rețele europene de grupuri de reflecție independente în domeniul neproliferării, în sprijinul punerii în aplicare a Strategiei UE împotriva proliferării armelor de distrugere în masă

5.7.2017   
            
            
               RO
            
            
               Jurnalul Oficial al Uniunii Europene
            
            
               L 172/14
            
         DECIZIA (PESC) 2017/1195 A CONSILIULUI
   din 4 iulie 2017
   de modificare a Deciziei 2014/129/PESC de promovare a unei rețele europene de grupuri de reflecție independente în domeniul neproliferării, în sprijinul punerii în aplicare a Strategiei UE împotriva proliferării armelor de distrugere în masă
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28 alineatul (1) și articolul 31 alineatul (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:
   
               (1)
            
            
               La 10 martie 2014, Consiliul a adoptat Decizia 2014/129/PESC (1).
            
         
               (2)
            
            
               Decizia 2014/129/PESC prevede o perioadă de punere în aplicare de 36 de luni pentru proiectele care fac obiectul activităților specifice prevăzute la articolul 1 alineatul (3), care curge de la data încheierii acordului de finanțare prevăzut la articolul 3 alineatul (3) din decizie.
            
         
               (3)
            
            
               La 3 aprilie 2017, Consiliul a adoptat Decizia (PESC) 2017/632 (2), care a prelungit perioada de punere în aplicare a Deciziei 2014/129/PESC până la 2 iulie 2017.
            
         
               (4)
            
            
               La 19 iunie 2017, entitatea de punere în aplicare (denumită în continuare „Consorțiul UE pentru neproliferare”) a solicitat autorizarea Uniunii pentru o prelungire suplimentară a perioadei de punere în aplicare a Deciziei 2014/129/PESC până la 31 decembrie 2017 pentru a permite organizarea unei conferințe anuale majore privind neproliferarea și dezarmarea în 2017, precum și pentru continuarea gestionării și actualizării platformei de internet a Consorțiului UE pentru neproliferare după data de 2 iulie 2017.
            
         
               (5)
            
            
               Decizia 2014/129/PESC ar trebui, prin urmare, să fie modificată pentru a permite punerea completă în aplicare a activităților menționate în decizie, iar durata sa ar trebui extinsă în consecință,
            
         ADOPTĂ PREZENTA DECIZIE:
   Articolul 1
   Decizia 2014/129/PESC se modifică după cum urmează:
   
               1.
            
            
               Articolul 1 alineatul (3) litera (c) se înlocuiește cu următorul text:
               
                           „(c)
                        
                        
                           furnizarea mijloacelor pentru organizarea a patru conferințe anuale majore cu țările terțe și cu societatea civilă pe tema neproliferării și a dezarmării pentru a promova la nivel internațional Strategia UE împotriva proliferării ADM și Strategia UE privind SALW, precum și rolul instituțiilor Uniunii și al grupurilor de reflecție din cadrul Uniunii în acest domeniu, în vederea creșterii vizibilității politicilor Uniunii în această privință și a înaintării de rapoarte și/sau recomandări reprezentanților ÎR;”.
                        
                     
         
               2.
            
            
               Articolul 3 alineatul (1) se înlocuiește cu următorul text:
               „(1)   Valoarea de referință financiară pentru punerea în aplicare a proiectelor care privesc activitățile menționate la articolul 1 alineatul (3) este de 4 034 254,15 EUR.”
            
         
               3.
            
            
               Articolul 5 alineatul (2) se înlocuiește cu următorul text:
               „(2)   Se aplică de la 3 iulie 2017. Expiră la 31 decembrie 2017.”
            
         
               4.
            
            
               În anexă, secțiunea 4 se înlocuiește cu următorul text:
               „4.   Durata
               Prezenta decizie expiră la 31 decembrie 2017.”
            
         Articolul 2
   Prezenta decizie intră în vigoare la data adoptării.
   
      Adoptată la Bruxelles, 4 iulie 2017.
      
         
            Pentru Consiliu
         
         
            Președintele
         
         M. MAASIKAS
      
   
   
      (1)  Decizia 2014/129/PESC a Consiliului din 10 martie 2014 de promovare a unei rețele europene de grupuri de reflecție independente în domeniul neproliferării, în sprijinul punerii în aplicare a Strategiei UE împotriva proliferării armelor de distrugere în masă (JO L 71, 12.3.2014, p. 3).
   
      (2)  Decizia (PESC) 2017/632 a Consiliului din 3 aprilie 2017 de modificare a Deciziei 2014/129/PESC de promovare a unei rețele europene de grupuri de reflecție independente în domeniul neproliferării, în sprijinul punerii în aplicare a Strategiei UE împotriva proliferării armelor de distrugere în masă (JO L 90, 4.4.2017, p. 10).